गली में खेलते हुए पीछे से किया अटैक, 15 से ज्यादा जख्म; मालकिन पर FIR
Haryana Pitbull Dog Attack On Girl Video - हरियाणा के अंबाला कैंट में पिटबुल डॉग ने 4 साल की मासूम बच्ची को बुरी तरह नोच डाला। ऐन मौके पर वहां से गुजर रहे युवक ने बच्ची को कुत्तों के चंगुल से छुड़ाकर मौत के मुंह से बाहर निकाला।
हरियाणा के अंबाला कैंट में पिटबुल डॉग ने 4 साल की मासूम बच्ची को बुरी तरह नोच डाला। ऐन मौके पर वहां से गुजर रहे युवक ने बच्ची को कुत्तों के चंगुल से छुड़ाकर मौत के मुंह से बाहर निकाला। बच्ची के शरीर पर कुत्ते के दातों से नोचने के 15 से निशान मिले हैं। बच्ची का अंबाला कैंट के सिविल अस्पताल में इलाज कराया गया है।
पूरी वारदात गली में लगे CCTV कैमरे में कैद हो गई है। शिकायत मिलने के बाद पुलिस ने कुत्ते की मालकिन के खिलाफ केस दर्ज कर लिया है।
कुत्ते के नोचने से बच्ची की हालत देखिए...
पढ़िए... CCTV में क्या दिख रहा
बच्ची गली में पैदल जा रही है। उसके पीछे एक युवक हाथ में कुछ सामान लिए जा रहा है। उसी दौरान पिटबुल पीछे से भागते हुए आता है और बच्ची पर हमला कर देता है। हमले में बच्ची गिर जाती है। बच्ची के पास मौजूद लोग भयभीत होकर भागते हैं। उसी दौरान अन्य कुत्ते भी बच्ची पर अटैक करने आते हैं। इसी बीच बच्ची के पीछे चल रहे युवक ने कुत्तों को खदेड़ बच्ची को मौत के मुंह से बाहर निकाल लेता है।
पिटबुल की मालकिन पर केस दर्ज 
निशांत बाग में कुत्तों का शिकार हुए बच्ची के दादा नंद लाल ने बताया कि शनिवार शाम करीब 5 बजे उसकी पोती सोनम घर के बाहर खेल रही थी। पीछे से उनकी पड़ोसी आरती की बेटी अंजू पालतू कुत्ते के साथ वहां से निकल रही थी। इसी बीच, उसके पिटबुल कुत्ते ने बच्ची पर पीछे से अटैक कर दिया।
महेश नगर थाना पुलिस ने उनकी शिकायत पर आरती की बेटी अंजू के खिलाफ धारा 289, 323, 506 व 34 के तहत केस दर्ज कर जांच शुरू कर दी है।
एक हफ्ते पहले गुरुद्वारे के पाठी को नोचा, 20 से ज्यादा जख्म मिले
अंबाला में एक हफ्ते पहले गांधी नगर में गुरुद्वारे के पाठी नरेंद्र सिंह को भी आवारा कुत्तों ने बुरी तरह नोच दिया था। उनके हाथ का अंगूठा काटने के अलावा शरीर पर 20 से ज्यादा जगह पर कुत्तों के काटने के निशान मिले थे। गांधी नगर निवासी पाठी नरेंद्र सिंह गुरुद्वारा साहिब में पाठ करके सुबह 9 बजे वापस अपने घर लौट रहा था। जैसे ही वह गांधी नगर लाला वाला पीर के पास पहुंचा तो 4-5 कुत्तों ने हमला बोल दिया। उसके चिलाने की आवाज सुनकर उसकी पत्नी और पड़ोसी पहुंचे। यहां पड़ोसियों ने कुत्तों को डंडे मारकर खदेड़ा (पूरी खबर पढ़ें)